 Nimezùpùtà nkwà ya nye ụmụ mmadụ na nịgbasò atụmatụ ezi ọchịchị o ji naka; aka na-achị steeti Anambra bụ Gọvanọ Willie Obianọ ekwuola na ọchịchị ya ga-anọ noge adịghị anya, màlite àgbà nke atọ nke amụmà inye obodo dị iche iche ego ka ha wee họrọ ma rụọ ihe na-akpa ha.  Gọvanọ Willie Obianọ mèrè ka mara nke a na njèm ahụ ọ bàgidere nso-nso a, niji sị obodo dị iche iche na steeti ahụ Ndeewo maka ịtụrụ ya akwụkwọ nùjú na họpụta ọkwa gọvanọ ahụ e mere na ya bụ steeti, bụ nke mere o jiri nweta mmeri dara ụda nokpuru ọchịchị iri abụọ na otu niile e nwèrè na steeti ahụ.Nokwu ya nokpuru ọchịchị Ayamelụm na Oyi notu notu, bụ ebe ọ bàgidere ya bụ njem nso-nso a, Gọvanọ Obianọ bùnyere ụmụafọ steeti ahụ ụkpa èkèlè maka ezi ntụkwàsị ahụ obi ha nwèrè na ya na otu ndọrọ ndọrọ All Progressive Grand Alliance APGA, bụ nke ha gosipụtara site ninye ya nkwàdo dara ụda na ya bụ nhọpụta.O kwere ha nkwà na ya gà-aga nihu nọrụ mmepe na ọrụ ọma ndị ọzọ dị iche iche o ji naka na ya bụ steeti na ime ka ụmụafọ steeti ahụ gaa nihu irita èrèrè nke ọchịchị onye kwuo uche ya, ma kpọkukwazie ha ka ha gaa nihu nịkwàdo ọchịchị ya na òtù ndọrọ ndọrọ ọchịchị APGA na ịtụnyere ndị niile si nokpuru òtù ahụ apụta ịzọ ọkwa dị iche iche na nhọpụta ìzùgbe ahụ ga-ewere ọnọdụ noge adịghị anya nala anyị.Nokwu nke ya, onyeisi oche otu ndọrọ ndọrọ APGA nala Nigeria, bụ Ọzọnkpụ Victor Oye gara nihu nitò ndị ahụ maka ya bụ nkwàdo, ma kpọkuo ha ka mekwa nke ahụ ọzọ na nhọpụta ìzugbe ahụ rugoro eru, ọ bụnadị dịka o mèrè ka ha mara na dịka APGA jì ọkwa ọchịchị na steeti ahụ, na mmadụ ịtụnyere otu ndọrọ ndọrọ ọzọ ga-abụ nnọọ imesàsị ya anya ma ọ bụ ịkwadà mmụọ ya.Ndị ọzọ kwuru okwu na ya bụ mmemme gụnyere Kọmishọna steeti ahụ na-ahụ maka ihe metụtara okpuru ọchịchị na echichi ọdịnala, bụ Maazị Greg Obi; nke na-ahụ maka ọrụ, bụ Maazị Marcel Ifejiọfọr; onyeisi oche nchere oge nokpuru ọchịchị Ayamelụm, bụ Maazị Ben Onyeabọr; ògbò ya nke okpuru ọchịchị Oyi, bụ Maazị Nnamdị Nwadịogbu, tinyere ọtụtụ ndị ọzọ, bụ ndị kpọpụtasịrị ọtụtụ ihe Gọvanọ Obianọ mepụtàgòrò nebe na na ngalaba dị iche iche na steeti ahụ ma kpọkùkwazie onye ọbụla ka ọ kwàdo ya ma tụnyere otu ndọrọ APGA na nhọpụta ahụ rugoro eru a ga-eme nala anyị iji wee mee ka ya bụ ezi ọrụ dịgide ma gaakwa nihu. 